pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงลอนดอนอำนวยความสะดวกแก่คนไทยในสหราชอาณาจักรและไอร์แลนด์ที่ประสงค์จะเดินทางกลับประเทศไทยรอบแรกโดยเที่ยวบินพิเศษของสายการบิน Eva Air [กระทรวงการต่างประเทศ]
วันจันทร์ที่ 18 พฤษภาคม 2563
สถานเอกอัครราชทูต ณ กรุงลอนดอนอํานวยความสะดวกแก่คนไทยในสหราชอาณาจักรและไอร์แลนด์ที่ประสงค์จะเดินทางกลับประเทศไทยรอบแรกโดยเที่ยวบินพิเศษของสายการบิน Eva Air [กระทรวงการต่างประเทศ]
สถานเอกอัครราชทูต ณ กรุงลอนดอนอํานวยความสะดวกแก่คนไทยในสหราชอาณาจักรและไอร์แลนด์ที่ประสงค์จะเดินทางกลับประเทศไทยรอบแรกโดยเที่ยวบินพิเศษของสายการบิน Eva Air
**เที่ยวบินพิเศษรับคนไทยกลับบ้าน วันที่ 17 พฤษภาคม 2563**
เมื่อวันที่ 17 พฤษภาคม 2563 เจ้าหน้าที่สถานเอกอัครราชทูตฯ ได้ไปอํานวยความสะดวกให้พี่น้องชาวไทยในสหราชอาณาจักรและไอร์แลนด์ที่ประสงค์จะเดินทางกลับประเทศไทยรอบแรกจํานวน 250 คน โดยร่วมกันกับสายการบิน Eva Air ที่ท่าอากาศยานฮีธโรว์ กรุงลอนดอน
เที่ยวบินพิเศษนี้คือ BR068 ออกเดินทางจากท่าอากาศยานฮีธโรว์ เวลา 21.25 น. และจะเดินทางถึงท่าอากาศยานสุวรรณภูมิ ในวันที่ 18 พฤษภาคม 2563 เวลา 15.05 น. ซึ่งเมื่อเดินทางถึงประเทศไทยแล้ว ผู้โดยสารทั้งหมดจะได้รับการอํานวยความสะดวกจากเจ้าหน้าที่ภาคพื้นดินที่ท่าอากาศยานสุวรรณภูมิในการเข้ารับการกักตัวดูแลสุขภาพเป็นเวลา 14 วัน เพื่อประโยชน์ของแต่ละท่านและเพื่อรักษาสวัสดิภาพของสังคมไทยโดยส่วนรวมต่อไป
การเดินทางกลับประเทศไทยครั้งนี้ พี่น้องชาวไทยสามารถโดยสารเครื่องบินพิเศษดังกล่าวกลับได้ทั้งหมดตามเป้าหมายด้วยความเรียบร้อยปราศจากข้อขัดข้อง และผู้โดยสารทุกท่านอยู่ภายใต้ข้อกําหนดด้านสุขอนามัยที่เคร่งครัดของสายการบิน ทั้งการตรวจวัดอุณหภูมิร่างกายก่อนขึ้นเครื่อง การฆ่าเชื้อสัมภาระ การทําความสะอาดมือด้วยสารฆ่าเชื้อ อีกทั้งต้องสวมหน้ากากอนามัยเพื่อป้องกันการแพร่กระจายเชื้อโรคตลอดการเดินทาง ซึ่งสถานเอกอัครราชทูตฯ มั่นใจว่า หน้ากากอนามัยป้องกันเชื้อไวรัสที่ได้มอบไว้ให้กับพี่น้องชาวไทยก่อนออกเดินทาง จะสามารถช่วยปกป้องพี่น้องทุกท่านที่เดินทางโดยเที่ยวบินพิเศษนี้ ให้สามารถเดินทางถึงประเทศไทยด้วยความสบายใจและปลอดความเสี่ยงเรื่องการติดเชื้อไวรัสระหว่างการเดินทางได้เป็นอย่างดี
สําหรับเที่ยวบินพาพี่น้องชาวไทยกลับบ้านรอบต่อไปจะออกเดินทางในวันที่ 30 พฤษภาคม 2563 โดยการบินไทย เที่ยวบิน TG917 ซึ่งสถานเอกอัครราชทูตฯ จะให้การช่วยเหลือดูแลและอํานวยความสะดวกต่าง ๆ ให้แก่พี่น้องชาวไทยในมาตรฐานเดียวกัน สามารถสอบถามข้อมูลและติดตามรายละเอียดต่าง ๆ ได้ทางเฟซบุ๊คของสถานเอกอัครราชทูตฯ ที่https://www.facebook.com/ThaiEmbLondon/
"ทุกข์ร้อนของคนไทย สถานทูตใส่ใจช่วยบรรเทา"
รัฐบาลไทย-ข่าวทำเนียบรัฐบาล-นายเหวียน หาย บั่ง (H.E. Mr. Nguyen Hai Bang) เอกอัครราชทูตเวียดนามประจําประเทศไทย เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
วันจันทร์ที่ 8 มกราคม 2561
นายเหวียน หาย บั่ง (H.E. Mr. Nguyen Hai Bang) เอกอัครราชทูตเวียดนามประจําประเทศไทย เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
นายเหวียน หาย บั่ง (H.E. Mr. Nguyen Hai Bang) เอกอัครราชทูตเวียดนามประจําประเทศไทย เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง)
วันนี้ (วันจันทร์ที่ 8 มกราคม 2561) เวลา 13.30 น. นายเหวียน หาย บั่ง (H.E. Mr. Nguyen Hai Bang) เอกอัครราชทูตเวียดนามประจําประเทศไทย เข้าเยี่ยมคารวะรองนายกรัฐมนตรี (พลอากาศเอก ประจิน จั่นตอง) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รองนายกรัฐมนตรีให้การตอนรับสู่ทําเนียบรัฐบาล สู่ประเทศไทย และสู่การเป็นเพื่อนที่ดีของไทย ยินดีที่เอกอัครราชทูตได้รับการแต่งตั้งให้ดํารงตําแหน่งในประเทศไทย ซึ่งเอกอัครราชทูตขอบคุณรองนายกรัฐมนตรีที่สละเวลาให้เข้าเยี่ยมคารวะ
เอกอัครราชทูตเวียดนามประจําประเทศไทยชื่นชมรองนายกรัฐมนตรีซึ่งเป็นผู้ที่มีความรู้ความสามารถ เป็นบุคคลสําคัญที่อยู่เบื้องหลังความสําเร็จในร่วมมือระหว่างไทยและเวียดนามในหลายโอกาส ตลอดการทํางานของรองนายกรัฐมนตรี ได้แก่ ในโอกาสที่เคยเป็นผู้บัญชาการทหารอากาศ รัฐมนตรีว่าการกระทรวงคมนาคม และเป็นรองนายกรัฐมนตรี
รองนายกรัฐมนตรีกล่าวว่า ยินดีที่จะสนับสนุนความร่วมมือระหว่างไทยกับเวียดนามในทุกด้าน ทั้งนี้ ปัจจุบันนอกจากเป็นรัฐมนตรีว่าการกระทรวงยุติธรรม ยังเป็นรองนายกรัฐมนตรีที่กํากับดูแลด้านพลังงาน การศึกษา และวิทยาศาสตร์และเทคโนโลยี
ทั้งสองฝ่ายเห็นพ้องต้องกันว่า ประเทศไทยและเวียดนาม มีช่องทางที่จะกระชับความร่วมมือระหว่างกันได้อีกมาก ทั้งทางด้านเศรษฐกิจ การค้า การลงทุน วัฒนธรรม พลังงาน และด้านดิจิทัล ตามนโยบาย ไทยแลนด์ 4.0 โดยที่ ไทยและเวียดนามมีความใกล้ชิดจากปัจจัยทางด้านสภาพภูมิศาสตร์ จึงทําให้ทั้งสองประเทศมีความร่วมมือกันในด้านต่างๆ อาทิ เขตแดน เขตน้ํา และอากาศ ตลอดจนมีเวทีระหว่างประเทศระดับอนุภูมิภาคที่จะกระชับความร่วมมือได้มากขึ้น อาทิ กรอบความร่วมมือ CLMVT (กรอบความร่วมมือกลุ่มประเทศ Cambodia Lao Myanmar Vietnam และ Thai) กรอบความร่วมมือ GMS (Greater Mekong Subregion)
รัฐบาลไทย-ข่าวทำเนียบรัฐบาล-คำขวัญนายกรัฐมนตรี เนื่องในโอกาสวันเด็กแห่งชาติ ประจำปี 2562
วันศุกร์ที่ 14 ธันวาคม 2561
คําขวัญนายกรัฐมนตรี เนื่องในโอกาสวันเด็กแห่งชาติ ประจําปี 2562
คําขวัญ พลเอก ประยุทธ์ จันทร์โอชา นายกรัฐมนตรี เนื่องในโอกาสวันเด็กแห่งชาติ ประจําปี 2562
พลเอก ประยุทธ์ จันทร์โอชา นายกรัฐมนตรี มอบคําขวัญ เนื่องในโอกาสวันเด็กแห่งชาติ ประจําปี 2562 ซึ่งตรงกับวันเสาร์ที่ 12 มกราคม พ.ศ. 2562 ว่า
“เด็ก เยาวชน จิตอาสา ร่วมพัฒนาชาติ”
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลยัน รัฐไม่ตัดสิทธิค่ารักษาข้าราชการ หากให้บริษัทประกันดูแล
วันจันทร์ที่ 31 ตุลาคม 2559
โฆษกรัฐบาลยัน รัฐไม่ตัดสิทธิค่ารักษาข้าราชการ หากให้บริษัทประกันดูแล
พลตรี สรรเสริญฯ โฆษกประจําสํานักนายกรัฐมนตรี ยืนยันรัฐไม่ตัดสิทธิค่ารักษาข้าราชการ หากให้บริษัทประกันดูแล ย้ําอยู่ระหว่างศึกษาความเป็นไปได้ภายใต้ 2 เงื่อนไข วอนสังคมเปิดใจร่วมคิดเพื่อชาติ กําชับ ก.คลัง ฟังความเห็นราชการด้วย
วันนี้ (25 ก.ย.59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงแนวคิดที่จะให้บริษัทประกันเข้ามาดูแลระบบค่ารักษาพยาบาลของข้าราชการแทนรัฐ ว่า ขณะนี้อยู่ระหว่างให้สมาคมประกันวินาศภัยและสมาคมประกันชีวิตไปศึกษาความเป็นไปได้ระยะเวลา 1 เดือน ว่าสามารถทําได้หรือไม่ โดยยืนยันว่าทุกอย่างจะต้องดําเนินการอย่างรอบคอบ และคํานึงถึงประโยชน์ของชาติเป็นสําคัญ
“รัฐบาลให้คํามั่นกับพี่น้องข้าราชการว่า จะไม่ตัดสิทธิสวัสดิการเดิมที่มีอยู่ เพราะค่ารักษาพยาบาลเป็นสิทธิอันพึงมีพึงได้ของข้าราชการ แต่สิ่งสําคัญคือทําอย่างไรให้ทุกคนได้รับการดูแลอย่างเต็มที่ และใช้เงินงบประมาณของแผ่นดินอย่างมีประสิทธิภาพสูงสุด โดยเรื่องนี้เป็นหนึ่งในหลายเรื่องสําคัญที่รัฐบาลต้องการวางรากฐานเพื่อการปฏิรูปอย่างยั่งยืนในอนาคต”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี อยากให้สังคมเปิดใจกว้าง ร่วมกันคิดพิจารณาถึงข้อดีข้อเสีย มากกว่าจะวิพากษ์วิจารณ์จนประเทศไม่สามารถขับเคลื่อนต่อไปข้างหน้าได้ โดยในหลายประเทศก็มีการใช้ระบบนี้เข้ามาดูแลสวัสดิการข้าราชการ ทําให้เกิดความโปร่งใส ป้องกันการใช้สิทธิซ้ําซ้อน การเวียนใช้สิทธิ หรือการเบิกยาเกินควร และช่วยบังคับให้รัฐต้องดูแลส่งเสริมสุขภาพของประชาชนทางอ้อมด้วย
“ปัจจุบันข้าราชการส่วนหนึ่งต้องสํารองจ่ายเงินค่ารักษา แล้วนําใบเสร็จไปเบิกต้นสังกัด และบางส่วนใช้สิทธิเบิกจ่ายตรงกับโรงพยาบาลที่ลงทะเบียนไว้ โดยเข้ารักษาได้เฉพาะในโรงพยาบาลของรัฐเท่านั้น นอกจากนี้ ในแต่ละปีรัฐต้องใช้งบประมาณดูแลค่ารักษาพยาบาลของข้าราชการ 60,000 ล้านบาท และมีแนวโน้มจะเพิ่มขึ้นเรื่อย ๆจึงได้กําหนดเงื่อนไขของการศึกษาความเป็นไปได้ว่า ข้าราชการจะต้องได้รับสิทธิสวัสดิการเหมือนเดิม และค่าประกันแต่ละปีต้องไม่มากกว่าที่รัฐบาลจ่ายอยู่ หากไม่ได้ทั้ง 2 เงื่อนไข รัฐบาลก็จะบริหารเองต่อไป
ท่านนายกฯ กําชับให้กระทรวงการคลัง ไปรับฟังความคิดเห็นของพี่น้องข้าราชการควบคู่กับการศึกษาความเป็นไปได้ของทั้ง 2 สมาคมด้วย ทั้งนี้ รัฐบาลอาจพิจารณาให้สิทธิประโยชน์บางส่วนเพื่อให้บริษัทประกันสามารถดําเนินการได้ และจะส่งเสริมระบบ e-payment ในภาคประกันภัย ตามนโยบายพัฒนาเศรษฐกิจดิจิทัลของประเทศ”
_________
สํานักโฆษก
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด “อาคารเฉลิมพระเกียรติ” โรงพยาบาลภูเขียว จังหวัดชัยภูมิ
วันพฤหัสบดีที่ 4 พฤษภาคม 2560
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติ” โรงพยาบาลภูเขียว จังหวัดชัยภูมิ
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติ” โรงพยาบาลภูเขียว จังหวัดชัยภูมิ
วันนี้ (4 พฤษภาคม 2560) เวลา 13.10 น. สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติ” ซึ่งเป็นอาคารผู้ป่วยใน โรงพยาบาลภูเขียว อําเภอภูเขียว จังหวัดชัยภูมิ โดยมีนายแพทย์สุวรรณชัย วัฒนายิ่งเจริญชัย รองปลัดกระทรวงสาธารณสุข ผู้อํานวยการโรงพยาบาลภูเขียว ผู้บริหาร ข้าราชการ เจ้าหน้าที่สาธารณสุข และประชาชนเฝ้ารับเสด็จฯ
นายแพทย์สุวรรณชัยกราบทูลรายงานว่า โรงพยาบาลภูเขียวเฉลิมพระเกียรติ อําเภอภูเขียว จังหวัดชัยภูมิ เปิดดําเนินการรักษาผู้ป่วยครั้งแรกปีพุทธศักราช 2510 เป็นโรงพยาบาลขนาด 10 เตียง ปัจจุบันพัฒนาเป็นโรงพยาบาลทั่วไปขนาด 300 เตียง ดูแลประชาชนในอําเภอภูเขียว จังหวัดชัยภูมิ และอําเภอใกล้เคียง ปัจจุบันมีผู้ป่วย รวมทั้งพระภิกษุสามเณร ทั้งอําเภอภูเขียว และอําเภอใกล้เคียง เข้ารับบริการเพิ่มขึ้น จนบางครั้งพระภิกษุสามเณร ต้องนอนปะปนกับผู้ป่วยทั่วไป
นายแพทย์สุวรรณชัยกล่าวต่อว่า หลวงพ่อสายทอง เตชะธัมโม วัดป่าห้วยกุ่ม อําเภอเกษตรสมบูรณ์ จังหวัดชัยภูมิ ได้ทราบถึงความลําบากของผู้มารับบริการ จึงให้ความเมตตาเป็นองค์อุปถัมภ์ในการก่อสร้างอาคารผู้ป่วยใน เพื่อสนับสนุนการให้บริการที่เหมาะสมสําหรับพระภิกษุสงฆ์ และบุคคลทั่วไป โดยมีคณะลูกศิษย์หลวงพ่อสายทอง และประชาชน ร่วมบริจาคและจัดทอดผ้าป่าสมทบทุนในการก่อสร้างอาคาร โดยใช้แบบอาคารผู้ป่วยใน แบบเลขที่ 8829 ของกองแบบแผน กรมสนับสนุนบริการสุขภาพ กระทรวงสาธารณสุข
อาคารเฉลิมพระเกียรติ เป็นอาคารคอนกรีตเสริมเหล็ก ขนาด 5 ชั้น ชั้นที่ 1 หอผู้ป่วยหนัก ICU 10 เตียงNICU 4 เตียง PICU 2 เตียง ห้องพิเศษ 3 ห้อง ชั้นที่ 2 หอผู้ป่วยกุมารเวช 32 เตียง ชั้นที่ 3 หอผู้ป่วยสูติ-นรีเวชกรรม 32 เตียง ชั้นที่ 4 ห้องพิเศษ 13 ห้อง ชั้นที่ 5 หอผู้ป่วยพิเศษสงฆ์อาพาธและพิเศษทั่วไป 13 ห้อง รวมมูลค่าอาคารสิ่งก่อสร้าง วัสดุอุปกรณ์ทางการแพทย์ ครุภัณฑ์ทางการแพทย์ วัสดุอุปกรณ์สํานักงาน ทั้งสิ้น 80 ล้านบาท เริ่มก่อสร้างเมื่อวันที่ 1 กรกฎาคม พ.ศ.2557 แล้วเสร็จวันที่ 1 ธันวาคม 2558 โรงพยาบาลภูเขียวเฉลิมพระเกียรติ ได้รับพระมหากรุณาธิคุณพระราชทานชื่ออาคารดังกล่าวว่า“อาคารเฉลิมพระเกียรติ” พร้อมอันเชิญตราสัญลักษณ์ งานเฉลิมพระเกียรติสมเด็จพระเทพรัตนราชสุดา ฯ สยามบรมราชกุมารี ประดิษฐานบนอาคารดังกล่าว อาคารใหม่นี้จะทําให้การบริการ พระภิกษุสงฆ์ และบุคคลทั่วไปเป็นสัดส่วนเหมาะสมมากขึ้น
ปัจจุบันโรงพยาบาลภูเขียวเฉลิมพระเกียรติ เป็นโรงพยาบาลชุมชนขนาด 300 เตียง ให้บริการตรวจรักษาโรคทั่วไป รับผิดชอบดูแลสุขภาพประชากรในเขตอําเภอภูเขียว และพื้นที่อําเภอใกล้เคียง รวม 4 อําเภอ ได้แก่ อําเภอภูเขียว คอนสาร เกษตรสมบูรณ์ และบ้านแท่น รับผิดชอบประชากรประมาณ 350,000 คน มีผู้ป่วยนอกรับบริการปีละ 256,000 ราย เฉลี่ย 904 รายต่อวัน และมีผู้ป่วยในประมาณ 204 รายต่อวัน
*******************************  4 พฤษภาคม 2560
รัฐบาลไทย-ข่าวทำเนียบรัฐบาล-สวทช เปิดให้บริการศูนย์ประชุมอุทยานวิทยาศาสตร์ประเทศไทยพร้อมมาตรการป้องกันต่าง ๆ ในชีวิตชีวิตใหม่ย้ำมั่นใจปลอดภัยไร้โควิด - 19
วันอังคารที่ 21 กรกฎาคม 2563
สวทช เปิดให้บริการศูนย์ประชุมอุทยานวิทยาศาสตร์ประเทศไทยพร้อมมาตรการป้องกันต่าง ๆ ในชีวิตชีวิตใหม่ย้ํามั่นใจปลอดภัยไร้โควิด - 19
สวทช เปิดให้บริการศูนย์ประชุมอุทยานวิทยาศาสตร์ประเทศไทยพร้อมมาตรการป้องกันต่าง ๆ ในชีวิตชีวิตใหม่ย้ํามั่นใจปลอดภัยไร้โควิด - 19
สํานักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษาวิทยาศาสตร์การวิจัยและนวัตกรรม (อว.) ให้ความสําคัญกับการวิจัยและพัฒนาให้บริการต่างประเทศโดยเฉพาะในภาวะวิกฤตโคเคน - 19 ศูนย์การประชุม อุทยานวิทยาศาสตร์ประเทศไทยสวทช.พร้อมให้บริการในการจัดประชุมสัมมนาและงานอื่น ๆ ด้วยความเชื่อมั่นในการให้บริการช่วยเหลือผู้ประสบอุทกภัย TMVS
สําหรับมาตรการในการเตรียมการรองรับการตรวจคัดกรองผู้ป่วยในโรงพยาบาลเพื่อสุขภาพและการดูแลสุขภาพในโรงพยาบาล การเตรียมวัสดุอุปกรณ์เพื่อการป้องกันเช่นเดียวกับเจลซอฟต์ Face Shield สําหรับผู้ใช้ในการฆ่าเชื้ออุปกรณ์ด้วยความช่วยเหลือของประเทศและการประยุกต์ใช้เชิงพาณิชย์ (NSD) และการฆ่าเชื้อสถานที่ด้วย น้ํายาเช็ดทําความสะอาดโดยได้รับการสนับสนุนจาก บริษัท คีนน์ จํากัด นอกจากนี้ยังมีความปลอดภัยด้านระบบการประชุมและการจัดทําแผนปฏิบัติการด้านความปลอดภัยจากสํานักงานส่งเสริมการจัดประชุมและนิทรรศการ (องค์การ) มหาชน)
สําหรับหน่วยงาน บริษัท และผู้ที่สนใจในบริการต่าง ๆ เหล่านี้ศูนย์ประชุมอุทยานวิทยาศาสตร์ประเทศไทยสวทช.พร้อมให้บริการมั่นใจได้ว่าปลอดภัยจากโควิด - 19 สนใจติดต่อสอบถามข้อมูลได้ที่คุณชเนตรแก้วเล็ก, คุณอภิรดีว่องวานิชโทรศัพท์ 02-564-7000 ต่อ 6011 - 6012 หรือแนะนํา sms@nstda.or.th
ข้อมูลข่าวโดย: สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานเปิดการประชุม Asia Tech Forum
วันอังคารที่ 8 สิงหาคม 2560
รมว.กระทรวงดิจิทัลฯ เป็นประธานเปิดการประชุม Asia Tech Forum
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายชิโร ซะโดะชิมะ (H.E.Shiro Sadoshima) เอกอัครราชทูตญี่ปุ่นประจําประเทศไทย ร่วมเป็นประธานเปิดการประชุม Asia Tech Forum โดย Nikkei Business Publications ซึ่งเป็นสื่อด้านธุรกิจชั้นนําของประเทศญี่ปุ่นจัดขึ้น เพื่อเป็นส่วนหนึ่งในการเฉลิมฉลองโอกาสครบรอบ 130 ปี ความสัมพันธ์ทางการทูตระหว่าง ไทย-ญี่ปุ่น การประชุมดังกล่าว จัดให้กับนักธุรกิจชาวญี่ปุ่นที่อยู่ในประเทศไทย โดยครอบคลุมตั้งแต่บริษัทด้านการผลิต การขนส่ง การกระจายสินค้า และการเงิน เป็นต้น ทั้งนี้ ยังได้มีการแลกเปลี่ยนความคิดเห็นเกี่ยวกับนโยบาย Thailand 4.0 ที่รัฐบาลไทยกําลังดําเนินการเพื่อผลักดันประเทศ พร้อมแนวทางการพัฒนาการผลิตสินค้าและบริการของไทยซึ่งเน้นให้มีประสิทธิภาพและคุณภาพที่สูงขึ้น รวมทั้งเป็นสินค้านวัตกรรม โดยเน้นการนําเอาเทคโนโลยีดิจิทัลมาใช้ การประชุมครั้งนี้จัดขึ้นเมื่อวันที่ 3 สิงหาคม 2560 ณ โรงแรมพลาซ่า แอทธินี แบงคอก อะ รอยัล เมอริเดียน ถนนวิทยุ กรุงเทพฯ
*********************
รัฐบาลไทย-ข่าวทำเนียบรัฐบาล-รองนายกรัฐมนตรี เป็นผู้แทนนายกรัฐมนตรีเดินทางมาร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
วันเสาร์ที่ 19 สิงหาคม 2560
รองนายกรัฐมนตรี เป็นผู้แทนนายกรัฐมนตรีเดินทางมาร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
รองนายกรัฐมนตรี เป็นผู้แทนนายกรัฐมนตรีเดินทางมาร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
วันนี้ (19 ส.ค. 60) พลเอก ธนะศักดิ์ ปฏิมาประกร รองนายกรัฐมนตรี เป็นผู้แทนนายกรัฐมนตรีเดินทางมาร่วมพิธีเปิดการแข่งขันกีฬาซีเกมส์ครั้งที่ 29 ที่กรุงกัวลาลัมเปอร์ มาเลเซีย
ในโอกาสนี้รองนายกรัฐมนตรีและ รัฐมนตรีว่าการกระทรวงการท่องเที่ยวและกีฬาได้เข้าเยี่ยม ให้กําลังใจ และให้โอวาทแก่นักกีฬาไทย ผู้ฝึกสอน และเจ้าหน้าที่ ณ โรงแรมอิสตานา โรงแรมที่พัก
หลังจากนั้นเดินทางไปยังไทยเฮาส์ ซึ่งเป็นสถานที่ประกอบอาหารไทย และเป็นคลีนิคกายภาพบําบัด สําหรับนักกีฬาไทย ซึ่งดําเนินการโดยการกีฬาแห่งประเทศไทย และมีผู้มาใช้บริการ อย่างต่อเนือง
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงการก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยก ทล. 2 - บ้านโคกท่า อำเภอเมือง จังหวัดขอนแก่น
วันจันทร์ที่ 25 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงการก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยก ทล. 2 - บ้านโคกท่า อําเภอเมือง จังหวัดขอนแก่น
นายอาคม เติมพิทยาไพสิฐ รัฐมนตรีว่าการกระทรวงคมนาคม ตรวจโครงการก่อสร้างอุโมงค์ลอดทางรถไฟ จุดตัดทางรถไฟกับถนนสาย ขก.1027 แยก ทล.2 - บ้านโคกท่า อําเภอเมือง จังหวัดขอนแก่น เมื่อวันที่ 23 กันยายน 2560
โดยมี นายพิศักดิ์ จิตวิริยะวศิน อธิบดีกรมทางหลวงชนบท ให้การต้อนรับและกล่าวรายงาน
นายอาคม เติมพิทยาไพสิฐ กล่าวว่า กระทรวงคมนาคม โดยกรมทางหลวงชนบท (ทช.) ดําเนินโครงการสอดคล้องกับนโยบายรัฐบาลด้านการพัฒนาระบบขนส่งทางรางรองรับโครงการรถไฟทางคู่ โดยกําหนดเป็นกิจกรรมด้านการอํานวยความปลอดภัย การแก้ไขปัญหาจุดอันตรายบริเวณจุดตัดระหว่างถนนของ ทช. กับทางรถไฟ เพื่อให้การเดินทางผ่านจุดตัดทางรถไฟมีความปลอดภัย ลดสถิติการเกิดอุบัติเหตุ การสูญเสียชีวิตและทรัพย์สินจากการสัญจรผ่านทางรถไฟ
โครงการก่อสร้างอุโมงค์ลอดทางรถไฟจุดตัดทางรถไฟกับถนนสาย ขก.1027 แยกทางหลวงหมายเลข 2 - บ้านโคกท่า อําเภอเมือง จังหวัดขอนแก่น ระยะทาง 2.125 กิโลเมตร งบประมาณ 411 ล้านบาท ก่อสร้างแล้วเสร็จเปิดให้สัญจรแล้ว มีรายละเอียดโครงการ ดังนี้ ก่อสร้างถนนเชื่อมกับถนนเดิมรองรับการจราจร 2 ช่องจราจร ไป - กลับ อุโมงค์ทางลอด ยาว 810 เมตร กว้าง 11 เมตร มีแผงกั้นคอนกรีตตรงกลาง (Concrete Median) สําหรับเบี่ยงทิศทางการจราจร แผงกั้นเหล็กมีล้อเลื่อน จํานวน 1 แห่ง สําหรับเบี่ยงการจราจรในกรณีฉุกเฉิน โครงสร้างของอุโมงค์เป็นแบบโครงสร้างผนังพืด (Diaphragm Wall) ด้านบนเป็นเกาะกลางสําหรับกลับรถและก่อสร้างอาคารควบคุม
รัฐบาลไทย-ข่าวทำเนียบรัฐบาล-โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
วันพุธที่ 15 กรกฎาคม 2563
โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
โฆษกรัฐบาลยืนยัน นายกฯ ไม่นิ่งนอนใจ แก้ปัญหากรณีทหารอียิปต์ที่ติดเชื้อโควิด-19 เข้าไทย สั่งทบทวนมาตรการต่าง ๆ พร้อมลงพื้นที่ด่วนติดตามสถานการณ์
วันที่ 15 ก.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ระบุถึงกรณีที่โฆษกพรรคเพื่อไทยให้นายกฯ แสดงความรับผิดชอบกรณีทหารอียิปต์ที่เดินทางเข้าประเทศไทยติดเชื้อโควิด-19 ว่า เรื่องนี้นายกรัฐมนตรีในฐานะ ผอ.ศบค. ได้ชี้แจงต่อประชาชน โดยขอโทษและถือเป็นความรับผิดชอบที่รัฐบาลต้องปรับปรุงแก้ไข และวันนี้มีกําหนดการด่วนลงพื้นที่จังหวัดระยอง เพื่อติดตามสถานการณ์ที่เกิดขึ้น และรับฟังความเห็นของประชาชนในพื้นที่ ด้วย
โฆษกรัฐบาลยืนยันว่า นายกฯ ไม่ได้นิ่งนอนใจกับเรื่องที่เกิดขึ้น ได้สั่งการให้ตรวจสอบข้อมูลเชิงลึก โดยให้ ศบค. ทบทวนมาตรการผ่อนคลายต่าง ๆและให้สถานทูตต้องปฏิบัติตามระเบียบ รวมถึงการบินเข้า-ออก ของเครื่องบินทหารและกลุ่มอื่น ๆ ด้วย
ทั้งนี้ ที่ผ่านมารัฐบาลมีมาตรการสําคัญเพื่อควบคุมการแพร่ระบาดเชื้อโควิด-19 อย่างเข้มงวด ทั้งมาตรการด้านสาธารณสุข ความมั่นคง การช่วยเหลือประชาชน และย้ําว่าไม่มีใครอยากให้เหตุการณ์เช่นที่จังหวัดระยองเกิดขึ้น โดยถือเป็นบทเรียนที่ทุกฝ่ายต้องพิจารณาร่วมกัน ดังนั้นจึงขอให้เข้าใจนายกฯ และรัฐบาล ในเรื่องนี้ด้วย
-----------------
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้
วันพฤหัสบดีที่ 16 พฤศจิกายน 2560
หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้
หัวหน้าผู้ตรวจราชการกระทรวงอุตสาหกรรมลงพื้นที่ตรวจเยี่ยมสถานประกอบการภาคใต้ ณ บริษัท ปาล์มพัฒนาชายแดนใต้ จํากัด อ.หนองจิก จ.ปัตตานี
16 พฤศจิกายน 2560 : จ.ปัตตานี นายสุรพล ชามาตย์ หัวหน้าผู้ตรวจราชการกระทรวงอุตสาหกรรม หารือเกี่ยวกับอุปสรรคในการดําเนินกิจการของ กลุ่มบริษัท ปาล์มพัฒนาชายแดนใต้ ที่มีแผนจะจัดตั้งขึ้นเร็วๆนี้ โดยมีบริษัท 10 แห่ง ร่วมลงทุนประกอบ 4 ธุรกิจหลัก ได้แก่ รับเหมาก่อสร้าง เกษตรแปรรูป ผลิตไฟฟ้า และการบริการ เพื่อสร้างเศรษฐกิจ งาน และรายได้แก่คนในพื้นที่สามจังหวัดชายแดนภาคใต้
โดยมีนายสมนึก มณีโชติ กรรมการผู้จัดการบริษัท ปาล์มพัฒนาชายแดนใต้ จํากัด กับผู้ประกอบการที่สนใจในโครงการดังกล่าวให้การต้อนรับ และมีหน่วยงานที่เกี่ยวข้องร่วมประชุม อาทิ นายธีระ แก้ววิมล อุตสาหกรรมจังหวัดสงขลา นายธนบูรณ์ เซ่งง่าย อุตสาหกรรมจังหวัดปัตตานี นายเดชา จาตุธนานันท์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ณ บริษัท ปาล์มพัฒนาชายแดนใต้ จํากัด อ.หนองจิก จ.ปัตตานี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 30 สิงหาคม  2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 30 สิงหาคม  2559
วันนี้ (30 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-“พาณิชย์” เผยล่าสุดพบผู้กระทำความผิดจำหน่ายหน้ากากอนามัยแพงเกินจริง ยอดจับกุมทั่วประเทศเพิ่ม 6 ราย ส่วนสถานการณ์การจำหน่ายไข่ไก่ดีขึ้นไม่พบคดีเพิ่ม [กระทรวงพาณิชย์]
วันพุธที่ 8 เมษายน 2563
“พาณิชย์” เผยล่าสุดพบผู้กระทําความผิดจําหน่ายหน้ากากอนามัยแพงเกินจริง ยอดจับกุมทั่วประเทศเพิ่ม 6 ราย ส่วนสถานการณ์การจําหน่ายไข่ไก่ดีขึ้นไม่พบคดีเพิ่ม [กระทรวงพาณิชย์]
รองโฆษกกระทรวงพาณิชย์ รายงานผลการจับกุมสินค้าอุปโภคบริโภคและเวชภัณฑ์ ณ วันที่ 7 เมษายน 2563 สามารถจับกุมผู้กระทําความผิดจําหน่ายหน้ากากอนามัยแพงเกินจริงทั้งขายผ่านแอปพลิเคชั่นไลน์ และร้านค้าทั่วไป เพิ่มอีก 6 ราย
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า เมื่อวันที่ 7 เม.ย.2563 ที่ผ่านมา กระทรวงพาณิชย์ ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ. 2542 สามารถจับกุมผู้กระทําความผิดกรณีหน้ากากอนามัยได้เพิ่มอีก 6 ราย แบ่งเป็นกรุงเทพฯ 3 ราย โดยเจ้าหน้าที่โทรศัพท์ล่อซื้อและจับกุมผู้จําหน่ายหน้ากากอนามัย 1 ราย จําหน่ายหน้ากากอนามัย กล่องละ 50 ชิ้น ราคากล่องละ 725 บาท (เฉลี่ยชิ้นละ 13.50 บาท) ผู้จําหน่ายหน้ากากอนามัยผ่านแอปพลิเคชั่นไลน์ 1 ราย พบจําหน่ายในราคากล่องละ 660 บาท (เฉลี่ยชิ้นละ13 บาท) รวม 15,000 ชิ้น ทั้ง 2 ราย กระทําความผิดข้อหาขายแพงเกินราคาสมควรและอีก 1 ราย เป็นการตรวจค้นสถานที่พบของกลางเป็นหน้ากากอนามัยจํานวน 1,650 ชิ้น จึงแจ้งข้อหากระทําความผิดตาม มาตรา 25 (5) ไม่แจ้งปริมาณราคาจําหน่ายต่อ กกร.
ส่วนในต่างจังหวัดจับกุมได้เพิ่ม 3 ราย ได้แก่ จังหวัดพิษณุโลก จังหวัดนครศรีธรรมราช และจังหวัดมหาสารคาม ทั้ง 3 ราย เป็นร้านค้าทั่วไปกระทําความผิดข้อหา จําหน่ายหน้ากากอนามัยแพงเกินราคาสมควร (มาตรา 29) ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์และแอลกอฮอล์ เพิ่มขึ้นเป็น 273 ราย แยกเป็นกรุงเทพฯ 135 ราย และต่างจังหวัด 138 ราย
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
นางลลิดากล่าวว่า จากการติดตาม พบว่าสถานการณ์ไข่ไก่ดีขึ้นเรื่อยๆ และกําลังเข้าสู่ภาวะปกติ โดยสถิติการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 7 เม.ย. 2563 ไม่พบผู้กระทําความผิดเพิ่ม ยอดรวมการจับกุมทั่วประเทศอยู่ที่ 26 ราย เท่าเดิม
“หากประชาชนพบเห็นการกักตุนสินค้าหรือค้ากําไรเกินควร ขอให้ร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด จะมีการเข้าไปตรวจสอบและดําเนินการตามกฎหมายกับผู้กระทําความผิดทันที”นางลลิดากล่าว
รัฐบาลไทย-ข่าวทำเนียบรัฐบาล-กอช. ร่วมเปิดตัวโครงการ “5 ขั้นมั่นใจลงทุน” มิติใหม่ของบริการดูแลการลงทุนอย่างครบวงจร
วันพฤหัสบดีที่ 13 กันยายน 2561
กอช. ร่วมเปิดตัวโครงการ “5 ขั้นมั่นใจลงทุน” มิติใหม่ของบริการดูแลการลงทุนอย่างครบวงจร
กอช. ตบเท้าเข้าร่วมเป็น 1 ใน 18 พันธมิตร โครงการ “5 ขั้นมั่นใจลงทุน” ที่ริเริ่มโดย ก.ล.ต. เน้นส่งเสริมให้ประชาชนได้รับการดูแลการลงทุนอย่างครบวงจร พร้อมบริหารทรัพย์สินของตนเองอย่างมีอิสระภาพและมั่นคงทางการเงินระยะยาว
เมื่อวันที่ 12 กันยายน 2561 ที่ผ่านมา ณ โรงภาพยนตร์ไอแม็ก ควอเทียร์ ชั้น 4 ศูนย์การค้า ดิ เอ็มควอเทียร์ สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) เปิดตัวโครงการ “5 ขั้นมั่นใจลงทุน” โดยความร่วมมือกับพันธมิตรภาครัฐ ภาคเอกชน และผู้ประกอบธุรกิจในตลาดทุน เพื่อสร้างประสบการณ์ใหม่ของการแนะนําการลงทุนอย่างครบวงจร ผ่านบริการออกแบบการลงทุน 5 ขั้นตอน มุ่งเป็นตัวช่วยสําคัญให้ประชาชนได้รับการดูแลการลงทุนที่ครบวงจร เพื่อตอบโจทย์ความมั่นคงทางการเงินในระยะยาว
นายรพี สุจริตกุล เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) กล่าวว่า “โครงการ 5 ขั้นมั่นใจลงทุน จะมีส่วนสําคัญที่ทําให้การให้บริการดูแลการลงทุนแบบครบวงจรเกิดขึ้นได้อย่างมีประสิทธิภาพด้วยต้นทุนที่ต่ํา ตั้งแต่ (1) การสํารวจและทําความเข้าใจลูกค้า (2) การกําหนดแผนจัดสรรการลงทุน (Asset Allocation) (3) การแนะนําการลงทุนแบบองค์รวม (4) การติดตามและปรับปรุงการลงทุน และ (5) การรายงานภาพรวมการลงทุนของลูกค้า จึงทําให้ผู้รับบริการมีความพร้อมในการจัดการบริหารทรัพย์สินของตนเองเพื่อสร้างอิสรภาพทางการเงิน”
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) กล่าวว่า กอช. รู้สึกยินดีเป็นอย่างยิ่ง ที่ได้ร่วมเป็น 1 ใน 18 พันธมิตร ของโครงการ 5 ขั้นมั่นใจลงทุน ของ ก.ล.ต. โดยมีเป้าหมายให้คนไทยรู้จักการลงทุนด้วยตัวเอง ผ่าน 5 ขั้นตอน ซึ่งการลงทุนหากมีเงินแล้วไปลงทุนที่มีความเสี่ยงสูง เงินต้นอาจหายได้ หรือนําเงินไปลงทุนผิดก็อาจจะโตไม่ทันใช้ แต่ถ้าหากจัดสรรเงินให้ถูกที่ถูกทางและเหมาะสมกับตัวเองก็จะสร้างอิสรภาพทางการเงินได้มากขึ้น
“พันธกิจสําคัญของ กอช. คือ การสร้างวินัยทางการออมให้แก่ประชาชนที่ยังไม่มีกองทุนสํารองเลี้ยงชีพให้มีเงินบํานาญใช้ในวัยเกษียณ ซึ่งถือเป็นการลงทุนที่มีความมั่นคงทางการเงินในระยะยาว โดยรัฐจะให้เงินสมทบตามสัดส่วนอายุ คือ (1) สมาชิกอายุตั้งแต่ 15-30 ปี รัฐสมทบร้อยละ 50 ของเงินสะสม สูงสุดไม่เกิน 600 บาทต่อปี (2) อายุ 30-50 ปี รัฐสมทบให้ร้อยละ 80 สูงสุดไม่เกิน 960 บาทต่อปี และ (3) อายุ 50 ปีขึ้นไป รัฐสมทบให้ร้อยละ 100 สูงสุดไม่เกิน 1,200 บาทต่อปี โดย กอช. จะนําเงินไปลงทุนในพันธบัตรรัฐบาล เงินฝากประจํา หุ้นกู้ภาคเอกชน กองทุนอสังหาริมทรัพย์ ตามที่กฎหมายกําหนด”
ทั้งนี้ผู้ที่สนใจสามารถตรวจสอบสิทธิการสมัครสมาชิก โดยดาวน์โหลดแอปพลิเคชัน “กอช.” ได้ ทั้งระบบ iOS และ Android หรือที่ www.nsf.or.th สายด่วนเงินออม โทร. 02-049-9000 สามารถสมัครสมาชิกและรับบริการอื่นๆ ของ กอช. ได้ที่จุดบริการเคาน์เตอร์เซอร์วิสกว่า 13,000 แห่ง ธนาคารกรุงไทย ธนาคารออมสิน ธกส. และ ธอส. ทุกสาขา รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ